WTI จ่อทะลุ 79 เหรียญ เมินสต๊อกน้ำมันสหรัฐพุ่งเกินคาด
ราคาน้ำมัน WTI ดีดตัวจ่อทะลุ 79 เหรียญ เมินสต๊อกน้ำมันสหรัฐพุ่ง 16.3 ล้านบาร์เรลสัปดาห์ก้อน ขณะที่นักวิเคราะห์คาดเพิ่มขึ้นเพียง 600,000 บาร์เรล
ราคาน้ำมัน WTI ดีดตัวจ่อทะลุ 79 เหรียญ เมินสต๊อกน้ำมันสหรัฐพุ่งเกินคาด
17 ก.พ. 2566

ผู้สื่อข่าวรายว่า วันนี้(16 ก.พ.66) สัญญาน้ำมันดิบ WTI ปรับตัวขึ้นใกล้แตะระดับ 79 ดอลลาร์ แม้สหรัฐเปิดเผยสต๊อกน้ำมันดิบเพิ่มขึ้นเกินคาดในสัปดาห์ที่แล้ว
โดย ณ เวลา 19.33 น.ตามเวลาไทย สัญญาน้ำมันดิบเวสต์เท็กซัส (WTI) ส่งมอบเดือนมี.ค. ซึ่งมีการซื้อขายที่ตลาด NYMEX บวก 0.30 ดอลลาร์ หรือ 0.38% สู่ระดับ 78.89 ดอลลาร์/บาร์เรล
ด้านสำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต๊อกน้ำมันดิบสหรัฐพุ่งขึ้น 16.3 ล้านบาร์เรลในสัปดาห์ที่แล้ว ขณะที่นักวิเคราะห์คาดว่าเพิ่มขึ้นเพียง 600,000 บาร์เรล
โดยราคาน้ำมันได้ปัจจัยบวกจากการเปิดประเทศของจีน โดยสำนักงานพลังงานสากล (IEA) คาดการณ์ว่า ปริมาณการใช้น้ำมันในจีนจะคิดเป็นสัดส่วนราวครึ่งหนึ่งของการขยายตัวของอุปสงค์น้ำมันทั่วโลกในปีนี้
นอกจากนี้ ราคาน้ำมันได้แรงหนุนจากความกังวลเกี่ยวกับภาวะน้ำมันตึงตัว หลังรัสเซียประกาศปรับลดกำลังการผลิตน้ำมัน
นายอเล็กซานเดอร์ โนวัค รองนายกรัฐมนตรีรัสเซีย กล่าวว่า รัสเซียจะปรับลดกำลังการผลิตน้ำมัน 500,000 บาร์เรล/วันในเดือนมี.ค. หรือคิดเป็น 5% ของปริมาณการผลิตทั้งหมด